Hele 40 konkurrencefag stiller op til DM i Skills, der afholdes i Gigantium næste gang. Der bliver dermed sat ny rekord, når Danmarks dygtigste lærlinge og elever skal findes i januar.

Det bliver mere og mere populært for Danmarks dygtigste håndværkerlærlinge og -elever at stille op til DM i Skills. Der er derfor lagt op til rekorddeltagelse, når der skal konkurres i 40 fag ved næste DM, der afholdes i Gigantium i januar. - Vi begyndte med 23 konkurrencefag til det første DM, og siden er tallet bare steget år for år. Når det er vores opgave at skaffe fokus på erhvervsuddannelserne gennem konkurrencer, hvor vi kårer landets bedste unge inden for de enkelte fag, er det naturligvis vigtigt, at vi dækker bredest muligt”, siger Jesper Juul Sørensen, der er formand for DM i Skills. Omkring 300 konkurrencedeltagere fra hele landet udtages hen over efteråret i konkurrencer på erhvervsskolerne eller ved regionsmesterskaber. Ud over konkurrencefagene deltager hvert år også en række demonstrationsfag, som vil vise, hvad de kan, men uden for konkurrence. I Gigantium er 13 demonstrationsfag med næste år. DM i Skills var sidst i Aalborg i 2014. Da kom der 42.000 tilskuere. Tilskuerrekorden blev sat i København i 2015 med 68.000. Tilskuerne er først og fremmest fra de ældste af folkeskolens klasser. Listen over tilmeldte fag til DM i Skills 2017, ser således ud: Konkurrencefag: Anlægsgartner Anlægsstruktør Autolakerer Automatiktekniker Bager Blomsterdekoratør Brolægger Bygningsmaler Bygningssnedker Bygningsstruktør Cater Detailhandel Elektriker Ernæringsassistent Flisemurer Frisør Glarmester Gourmetslagter Grafisk tekniker Gulvlægger Industritekniker Klejnsmed Karroseritekniker Kok Konditor Kosmetiker Maskinsnedker Mediegrafiker Murer Møbelpolstrer Møbelsnedker Personvognsmekaniker Smørrebrødsjomfru Sosu-assistent Tagdækker Teknisk Isolatør Tjener Tækkemand Tømrer VVS–energiuddannelsen Demonstrationsfag Chauffør Gartner Handelsuddannelsen Lager Landmand Lufthavnsoperatør Pædagogisk Assistent Receptionist Redder Serviceassistent Skiltetekniker Slagter Teknisk Designer Ventilationstekniker